Consorci de les Gavarres

Bioblitz Les Gavarres 2026
2026-05-22 - 2026-05-23 | Can Vilallonga, Veïnat de la Verneda, s/n, Cassà de la Selva, Girona, Espanya
Vols conèixer la biodiversitat de Les Gavarres? Els propers dies 22 i 23 de maig hem organitzat un Bioblitz a Can Vilallonga (Cassà de la Selva), una jornada plena de natura i oberta a tothom per conèixer la riquesa natural de l’indret.
Un Bioblitz és una gran jornada de descoberta de les espècies que habiten a un lloc concret. Els seus participants, guiats per experts, observen, identifiquen i enregistren el màxim nombre de cites d’espècies de diferents grups de flora i fauna. És una experiència de ciència ciutadana, on cada observació compta i contribueix a conèixer millor la biodiversitat del lloc. Aprendrem, compartirem i farem recerca científica tot gaudint de l’Espai Natural Protegit de Les Gavarres.
L’activitat és gratuïta i oberta a tothom, però cal inscripció prèvia a través d’aquest enllaç.
A continuació us deixem el programa:

Divendres 22 de maig (de 21 h a 23 h)
L’activitat començarà amb sortides nocturnes dedicades a l’estudi de diferents grups de fauna:

Papallones nocturnes, amb Enric Capalleras i Maxime Pastore
Amfibis, amb M. Àngel Fuentes
Ratpenats, amb Sergio López

Dissabte 23 de maig (de 10 h a 13 h i de 16 h a 18 h)
Al llarg del matí i la tarda es realitzaran diverses prospeccions i activitats centrades en la biodiversitat diürna:

Aràcnids, amb Miquel Arnedo
Ocells, amb Enric Fàbregas
Papallones diürnes, amb Pau Ortega
Líquens i molses, amb Miquel Jover
Flora, amb Xevi Viñas
Llagostes, saltamartins i altres invertebrats, amb Joan Ventura (només tarda)
Abelles silvestres, amb Narcís Vicens (només matí)

Un cop finalitzats els tallers, farem una posada en comú dels resultats.

Per cada torn (divendres al vespre, dissabte matí o dissabte a la tarda), haureu de triar un grup. Recordeu que posarem tots els integrants d’una mateixa inscripció dins del mateix grup. Si voleu anar a grups diferents, feu inscripcions amb noms diferents.
Els grups tenen una capacitat limitada i estan subjectes a confirmació. Us trucarem o us enviarem un correu electrònic per confirmar la vostra inscripció.

Més informació:

Inscripcions en aquest enllaç.
Punt de trobada: Can Vilallonga, Cassà de la Selva
El dinar serà lliure. Podeu portar entrepà o carmanyola.
Cal portar calçat i roba còmode. Recomanem portar repel·lent de mosquits i crema solar.
